Steingrímur Jóhann Sigfússon
'S e neach-poileataigs à Innis Tìle a th' ann an Steingrímur Jóhann Sigfússon. Rugadh e air 4 an Lùnasdal 1955 ann an Svalbarðshreppur (Norðurland eystra). Tha esan na bhall Vinstrihreyfingin - grænt framboð, an dara fòrsa poileataigeach as motha san Alþingi, agus a tha san riaghaltas ann an co-bhann  còmhla ri Sjálfstæðisflokkurinn agus Framsóknarflokkurinn. Bha Sigfússon na mhinistear an Àiteachais agus Giùlan fo Steingrímur Hermannsson eadar 1988 agus 1991, nuair a bha e fhathast ann an Alþýðubandalagið. An uair sin bha e na mhinistear an Àiteachais agus Iasgach ann an 1999, agus an uair sin na mhinistear a' Mhaoineachais bho 2009 agus 2013, an dà thuras siud fo Katrín Jakobsdóttir ann am Vinstrihreyfingin - grænt framboð. Tha e na forseti (Gàidhlig: labhraiche) san Alþingi a-nis. Fhuair e a cuid foghlaim aig Menntaskólinn á Akureyri agus Oilthigh Innis Tìle (Innis-Tìlis: Háskóli Íslands). B' e Sigfússon a stèidhich am pàrtaidh aige ann an 1999. Chaidh Sigfússon a dhroch leòn ann an tubaist chàir air 16 am Faoilleach 2006, nuair a dh'fhalbh an càr aige far an rathaid agus rinn e car a' mhuiltein ann an àite air a bheil Klif, eadar Ártúna í Langadal agus Bólstaðhlíðar í Svartárdal. Fhuair e seachad air cha mhòr gu tur às deidh na tubaiste. San t-Samhain 2006, dh'fhoillsich Sigfússon an leabhar Við öll – Íslenskt velferðarsamfélag á tímamótum (Gàidhlig: Sinn uile - Comann sochair Innis Tìle aig amannan atharrachaidh) mun dùthaich aige agus na bu chòir a dhèanamh a thaobh shochraichean sòisealta.

Iomraidhean

Ceanglaichean a-mach 
 Vinstrihreyfingin - grænt framboð

Luchd-poileataigs Eòrpach
Daoine à Innis Tìle
Innis Tìle
Daoine
Poileataigs